Foto: Prezident matbuot xizmati O‘zbekiston prezidenti Shavkat Mirziyoyev amaliy tashrif bilan Rossiyaning Sankt-Peterburg shahriga yetib bordi. Bu haqda prezident axborot xizmati xabar bergan. Shavkat Mirziyoyevni «Pulkovo» aeroportida Peterburg gubernatori Aleksandr Beglov va boshqa rasmiy shaxslar kutib oldi. O‘zbekiston prezidenti bugun MDH norasmiy sammitida ishtirok etadi. Tadbir kun tartibidan tashkilot doirasidagi ko‘p tomonlama hamkorlikni kengaytirishning dolzarb masalalari o‘rin olgan.